Document ID: 32005D0623

KOMISIJAS LĒMUMS
(2005. gada 3. augusts)
par sabiedrības “Hellenic Register of Shipping” ierobežotas atzīšanas pagarināšanu
(izziņots ar dokumenta numuru K(2005) 2940)
(Autentisks ir tikai teksts grieķu valodā)
(Dokuments attiecas uz EEZ)
(2005/623/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 22. novembra Direktīvu 94/57/EK par kopīgiem noteikumiem un standartiem attiecībā uz organizācijām, kas pilnvarotas veikt kuģu pārbaudes un apsekojumus, un attiecīgajām darbībām, kuras veic valsts administrācijas jūras lietu jomā (1) un jo īpaši tās 4. panta 3. punktu,
ņemot vērā 2004. gada 2. aprīļa vēstuli no Kipras institūcijām, kurā pieprasīta sabiedrības “Hellenic Register of Shipping” (turpmāk tekstā - HRS) ierobežotas atzīšanas pagarināšana Kiprā atbilstoši Direktīvas 94/57/EK 4. panta 2. punktam,
ņemot vērā 2004. gada 7. septembra vēstuli no Grieķijas institūcijām, kurā pieprasīta HRS ierobežotas atzīšanas beznosacījuma pagarināšana saskaņā ar Direktīvas 94/57/EK 4. panta 3. punktu,
tā kā:
(1)
Saskaņā ar Direktīvas 94/57/EK 4. panta 3. punktu ierobežota atzīšana ir atzīšana, ko piešķir organizācijām, sauktām arī par klasificēšanas sabiedrībām, kuras izpilda visus kritērijus, izņemot tos, kas noteikti 2. un 3. punktā pielikuma iedaļā “Vispārīgie”, bet šai atzīšanai ir laika un darbības jomas ierobežojums, lai attiecīgā organizācija turpinātu gūt pieredzi.
(2)
Pamatojoties uz 4. panta 2. punktu, ar Komisijas Lēmumu 2001/890/EK (2) HRS ir piešķirta atzīšana attiecībā uz Grieķiju uz trīs gadiem līdz 2001. gada 13. decembrim.
(3)
Komisija pārbaudīja, vai HRS atbilst visiem Direktīvas 94/57/EK pielikumā noteiktajiem kritērijiem, izņemot tos, kas noteikti 2. un 3. punktā pielikuma A iedaļā “Vispārīgie”.
(4)
Komisijas veiktajā novērtējumā atklāja faktus, ka HRS nepieciešams turpināt attīstīt kvalitātes rādītāju sistēmu, lai uzlabotu spēju novērtēt savu risku un darbību.
(5)
Organizācijas drošības un piesārņojuma rādītāji, kas publicēti Parīzes Saprašanās memorandā, kaut arī 2000.-2002. gadā tie bija slikti, 2003. gadā nedaudz uzlabojās, un HRS izvirzīja sev mērķi panākt, lai tās rādītāji atbilstu atzītu organizāciju vidējiem rādītājiem.
(6)
Šajā lēmumā paredzētie pasākumi ir saskaņā ar atzinumu, ko sniegusi Kuģošanas drošības un kuģu izraisītā piesārņojuma novēršanas komiteja (COSS), kas izveidota ar Direktīvas 94/57/EK 7. pantu,
IR PIEŅĒMUSI ŠO LĒMUMU.
1. pants
Sabiedrības “Hellenic Register of Shipping” ierobežoto atzīšanu, kas piešķirta ar Lēmumu 2001/890/EK, pagarina uz trijiem gadiem, sākot no šā lēmuma pieņemšanas dienas.
2. pants
Pagarinātā atzīšana attiecas vienīgi uz Grieķiju un Kipru.
3. pants
Šis lēmums ir adresēts Grieķijas Republikai un Kipras Republikai.
Briselē, 2005. gada 3. augustā

Labels: 8
18
20